สำหรับผู้ชื่นชอบอาหารอินเดีย แนะนำว่าห้ามพลาดร้านนี้ เพราะอร่อยทั้งรสชาติ  ถูกปาก และถูกใจในราคาที่่รับได้ 

ร้านอาหารนี้ตั้งอยู่ในถนนเจริญกรุง 36 ตรงข้ามกับสถานทูตฝรั่งเศสพอดี เดินจากปากทางตรงเข้ามาตามถนนเจริญกรุง 36
จะเห็นสถานทูตฝรั่งเศสเด่นชัด และจะเห็นร้านอาหารสีเขียวๆอยู่ฝั่งตรงข้าม

ร้านเปิดตั้งแต่ 11.00 - 22.00 น.เราไปทาน
วันเสาร์ตอนบ่ายแก่ๆๆๆ ยังไม่มีลูกค้าในร้าน ทานสักพักพอ 17.00 น.คนเข้ามาในร้านจนเต็ม
และทุกโต๊ะต้องสั่งข้าวหมกไก่ ข้าวหมกแพะ
กันทั้งนั้น

- Beef masala แกงแห้งเนื้อ  เนื้อนุ่มมาก สั่งมาทานกับโรตี จานละ 80 บาท
- Kebab เนื้อและไก่ สั่งมาลองทานอยากละชิ้น ไม่ค่อยถูกใจเท่าไรกับจานนี้ จานละ 60 บาท
- โรตี แป้งโรตีนุ่มมาก ไม่มัน ไม่เลี่ยน ทานกับแกงแห้งเนื้อ หรือแกงดาลจาไก่ อร่อยมากค่ะ แผ่นบะ 25 บาท
- Chicken dhalcha curry แกงดาลจาไก่ และมีแกงดาลจาเนื้อด้วย รสจะเปรี้ยวนำ ทานกับโรตี เข้ากั๊น เข้ากัน ถ้วยนี้ 75 บาท
- ข้าวหมกแพะ จานนี้ราคา 160 บาท ข้าวหอมมะลินุ่มๆ ทำได้ร่วนดี ข้าวไม่เกาะกัน มีสีเหลืองนิดๆ ไม่ได้คลุกเคล้าจนข้าวเป็นสี
เหลืองตามที่เห็นขายข้าวหมกไก่ตามร้านทั่วๆไป
ใครจะทานข้าวหมกไก่ก็มีในเมนู ข้าวหมกไก่จานละ 90 บาท

สิ่งที่ห้ามพลาดอีกอย่างคือ ขนมหวานอินเดีย มาร้านอาหารอินเดีย ต้องลองทานให้ครบค่ะ

- Gulab jamun กุหลาบยามุน เป็นขนมหวานปั้นเป็นก้อนกลม สีกุหลาบ ใส่นมสด ขนมหวานรสหวานจัดมาก ทำให้นึกถึงขนมทองหยอด ทั้งรสชาติ ความหวาน และเนื้อนุ่มๆ ที่คล้ายกันมาก ถ้วยนี้ 35 บาท
- panna cotta หรือ นมเปรี้ยวราดสตรอเบอรี่ อร่อยถูกใจมาก
- Masmalai ก้อนชีสในนมสด ไม่ค่อยได้กลิ่นชีส